《诞日答为寿者二首 其一》
明代·卢龙云

浪迹人间几十霜，茫茫苦海仗慈航。难将墨绶为仙吏，却望红云隔玉皇。

岛净轻风含细柳，波恬旭日映扶桑。但看圣化同天远，不厌尘中岁月长。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。